10.8.2022.
LV
Eiropas Savienības Oficiālais Vēstnesis
L 208/5
KOMISIJAS ĪSTENOŠANAS REGULA (ES) 2022/1387 (2022. gada 9. augusts), ar kuru groza Īstenošanas regulu (ES) 2022/58, ar ko pēc termiņbeigu pārskatīšanas, kas veikta, ievērojot Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Ķīnas Tautas Republikas, Japānas, Korejas Republikas, Krievijas Federācijas un Amerikas Savienoto Valstu izcelsmes orientēta grauda struktūras elektrotehniskā silīcijtērauda plakanu velmējumu importam
EIROPAS KOMISIJA,
ņemot vērā Līgumu par Eiropas Savienības darbību, ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 14. panta 1. punktu, tā kā: (1)
Konkrētu Ķīnas Tautas Republikas, Japānas, Korejas Republikas, Krievijas Federācijas un Amerikas Savienoto Valstu izcelsmes orientēta grauda struktūras elektrotehniskā silīcijtērauda (“OGES”) plakanu velmējumu importam piemēro galīgo antidempinga maksājumu, kas noteikts ar Komisijas Īstenošanas regulu (ES) 2022/58 (2).
(2)
AK Steel Corporation (“pieprasījuma iesniedzējs”), Taric (3) papildu kods C044, uzņēmums, kurš atrodas Amerikas Savienotajās Valstīs (“ASV”) un uz kura eksportu uz Savienību attiecas procentuālais antidempinga maksājums 22 % apmērā, 2021. gada 7. jūlijā informēja Komisiju, ka tas ir mainījis nosaukumu uz Cleveland-Cliffs Steel Corporation un tas ir bāzēts Ohaio, ASV.
(3)
Uzņēmums pieprasīja Komisijai apstiprināt, ka nosaukuma maiņa neietekmē uzņēmuma tiesības uz individuālo antidempinga maksājuma likmi, kas tam piemērota ar iepriekšējo nosaukumu.
(4)
Komisija aicināja uzņēmumu sniegt atbildes uz anketas jautājumiem, kas tika iesniegtas 2021. gada 20. augustā.
Papildu precizējumi tika sniegti 2022. gada 3. janvārī.
(5)
Komisija pārbaudīja sniegto informāciju un secināja, ka nosaukuma maiņa ir pienācīgi reģistrēta attiecīgajās iestādēs un nav radījusi nekādu jaunu saistību ar citām uzņēmumu grupām, kuras Komisija neizmeklēja.
(6)
Komisija cita starpā izvērtēja šādus pieprasījuma iesniedzēja sniegtos apliecinošos dokumentus: nosaukuma maiņas apliecību, uzņēmuma reģistrācijas apliecības un revidētos finanšu pārskatus.
Par pieprasījumu notika apspriešanās ar Savienības ražošanas nozari, taču tā nesniedza piezīmes.
(7)
Tāpēc šī nosaukuma maiņa neietekmē Īstenošanas regulas (ES) 2022/58 konstatējumus un jo īpaši uzņēmumam piemērojamo procentuālā antidempinga maksājuma likmi.
(8)
Nosaukuma maiņai būtu jāstājas spēkā dienā, kad uzņēmums informēja Komisiju par nosaukuma maiņu (kā norādīts iepriekš 2. apsvērumā).
(9)
Ņemot vērā iepriekšējos apsvērumos izklāstīto pamatojumu, Komisija uzskatīja par lietderīgu grozīt Īstenošanas regulu (ES) 2022/58, lai ņemtu vērā tā uzņēmuma nosaukuma maiņu, uz kuru iepriekš tika attiecināts Taric papildu kods C044.
(1) OV L 176, 30.6.2016., 21. lpp. (2) Komisijas Īstenošanas regula (ES) 2022/58 (2022. gada 14. janvāris), ar ko pēc termiņbeigu pārskatīšanas, kas veikta, ievērojot Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Ķīnas Tautas Republikas, Japānas, Korejas Republikas, Krievijas Federācijas un Amerikas Savienoto Valstu izcelsmes orientēta grauda struktūras elektrotehniskā silīcijtērauda plakanu velmējumu importam (OV L 10, 17.1.2022., 17. lpp.).
(3) Eiropas Savienības integrētais muitas tarifs.